།སྦྲུལ་ནི་ནག་པོས་དཀྲིས་གྱུར་པ། །མིག་དང་མགོ་ལ་བཞག་པ་ན་ །བསོད་ནམས་ལྡན་
པ་ཡོངས་སུ་སྐྱོབ། །དེ་ནས་ཆུ་སྔོན་ཞེས་པའི་མཚོ། ། གང་ན་སྲིན་པོ་མིག་དམར་ཡོད། །མ་
གིར་ཞེས་བྱའི་སྨན་འཛིན་དང༌། །སངས་རྒྱས་རིག་བྱེད་རིག་པའི་དབང་། །དེ་ནས་ཆུ་སྔོན་
ཞེས་པའི་རི། །གང་ན་མགྲིན་པ་སྔོན་པོ་ནི། །མཚན་རྒྱུ་མིག་ནི་རབ་འབར་བ། །སྲིན་པོ་ལྔ་
བརྒྱ་དག་དང་གནས། ། དེ་ན་དོན་ཡོད་ཅེས་པའི་སྨན། །མཐོང་དང་དབུགས་དང་རེག་པ་
དང༌། །མཆེ་བ་རབ་སྤྲོས་དུག་གི་མེ། །རྟག་ཏུ་སྦྲུལ་གྱི་དུག་རྣམས་སྲུང་། །གསོ་སྦྱོང་བརྟུལ་
39

མཛད་བརྒྱུ་དཔག་བསམ་འཁྲི་ཤིང༌།
ཞུགས་ལྡན་པ་དང་། །བྱམས་དང་སྙིང་རྗེའི་བདག་ཉིད་ཀྱིས། །སྦྲུལ་ནི་ནག་པོ་རབ་བསྐྲད་
ནས། ། སྨན་ཆེན་དེ་ནི་ཐོབ་པར་འགྱུར། །དེ་ཡིས་མིག་སྨན་ཟུར་ཕུད་ནི། །བྱས་ནས་སྲིན་
པོའི་ཤིང་རྟ་རི། །འབྲས་མེད་བུག་པ་ཕྲ་མོ་ཅན། །བསོད་ནམས་ལྡན་པས་སྒྲོལ་བར་འགྱུར། །
དེ་ནས་བོ་རམ་བྷ་ཞེས་རི། །དེ་རྗེས་གང་གིས་ཕ་རོལ་གཞན། །འཇིགས་རུང་ཟངས་ཀྱི་ནགས་
ཞེས་པ། །སྭཱ་ལ་ཆེན་པོའི་ནགས་ཀྱི་ནང༌། །དེ་ན་སྦྲུལ་ནི་སྦྲམ་ཆེན་དག །ཟངས་མིག་ཅེས་པ་
བཟོད་དཀའ་བ། །དྲག་པོའི་དྲི་ལྡན་གང་གི་རླུང་། 'ཉིད་ཀྱིས་འཚེ་བར་མི་བྱེད་གནས། །ཟླ་
བ་དྲུག་ཏུ་ཉལ་གྱུར་པའི། 'ཁ་ཆུ་ཡིས་ནི་དཔག་ཚད་ཁྱབ །ལྟོགས་པས་གདུངས་ནས་ཟླ་དྲུག་
ནི། །གཉིས་དང་བྲལ་བས་ཆུང་བར་གྱུར། །འོད་མའི་རྩ་བ་རྡོས་བསྡམས་ཕུག ། རབ་ཏུ་ཕྱེ་
བས་དྲི་དང་ལྡན། །ཉིན་དང་མཚན་དུ་རབ་འབར་བ། །མིག་སྙན་དུ་འོས་སྨན་ཐོབ་འགྱུར། །
སྡང་མེད་ཅེས་པ་སངས་རྒྱས་ཀྱི། །རིག་པ་བཟླས་པས་སྦྲམ་ཆེན་ནི། །འཇིགས་རུང་དེ་དང་
གཟི་བརྗིད་ཆེ། །གཞན་གྱིས་ཀྱང་ནི་འཇིགས་མི་འགྱུར། །དེ་ནས་རི་ནི་ཆེ་བ་བདུན། །འོད་
མའི་ཚེར་མས་གཏམས་གྱུར་པ། །ཟངས་གླེགས་ཀྱིས་མཚན་རྐང་པ་ཡིས། །བརྩོན་འགྲུས་ལྡན་
པས་ཐར་པར་འགྱུར། །དེ་རྗེས་ཤལ་མ་ལི་ནགས་དང་། །འགྱུར་བྱེད་ཆུ་ཀླུང་རྣམ་བདུན་དག།
བརྒལ་ནས་རྩེ་གསུམ་ཞེས་པའི་རི། །རབ་ཏུ་མཐོ་བ་དག་ཏུ་སླེབས། །དེ་ན་རྩེ་གསུམ་ཞེས་པ་
ཡི། །ཚེར་མ་རྡོ་རྗེ་འབིགས་བྱེད་ཡོད། །ཟངས་ཀྱི་གླེགས་བུ་ངེས་སྦྱར་བའི། །རྐང་པ་དག་ལ་
མི་འཛུག་གོ། །ཆུ་ཀླུང་རྩེ་གསུམ་ཞེས་པ་དང༌། །དེ་ན་ལྕགས་ཀྱི་རྩེ་ཡི་རི། །ཆུ་ཀླུང་ངོས་དང་
ལྕགས་ཕུར་གྱིས། །རི་བོ་དེ་ནས་དེ་ལྟའི་ཀླུང་། །དེ་ནས་བཅོ་བརྒྱད་འཁྱོག་ཅེས་པའི། །རི་བོ་
བགྲོད་པར་དཀའ་བ་དང༌། །དེ་ནས་དེ་དང་མིང་མཚུངས་ཀླུང་། །དེ་རྗེས་ཕྲ་མོ་ཞེས་པའི་
རི། །དེ་ནས་དུ་བའི་མིག་ཅེས་རི། །ཕྱོགས་ངོས་དུ་བས་ཚིག་གྱུར་པ། །མ་རུངས་སྦྲུལ་གདུག་
དཀྱིལ་འཁོར་གྱི། །མཐོང་བ་རེག་པའི་དུག་གིས་ཁྱབ། །དེ་ཡི་རྩེ་ནི་རྫིང་བུའི་མཐའ། །རྡོ་
བས་བཅིངས་པའི་ཕྱུག་ཆེན་པོ། །ཕུག་ནང་ནོར་བུ་འོད་ཁུང་དང༌། །སྨན་ཆེན་འཚོ་བྱེད་ཅེས་
པ་ཡོད། །དེ་ཕྱེ་དེ་ཡིས་མགོ་དང་ནི། །རྐང་ལག་ལྟོ་ལ་མངོན་པར་བྱུགས། །གསང་སྔགས་
སྟོབས་དང་བཅས་བགྲོད་ན། །མ་རུངས་སྦྲུལ་གྱིས་གནོད་མི་འགྱུར། །དེ་ནས་སྦྲུལ་གདུག་རི་
བོང་བདུན། ། སེམས་ཅན་དྲག་པོས་ཀུན་ཏུ་ཁེངས། །དེ་ལྟའི་ཆུ་ཀླུང་དག་ཀྱང་སྟེ། །ཆུ་ཡི་
ཕུན་ཚོགས་ཕ་མཐའ་མེད། །དེ་དག་མ་ལུས་རབ་བརྒལ་ཏེ། །གཞན་ཕན་བརྩོན་པ་བསོད་
ནམས་ཀྱིས། །རྩེ་མོ་མཁའ་ལ་རེག་གྱུར་པ། །དཀར་བའི་རི་ལ་འཛེག་པར་འགྱུར། །དེ་ནས་
དེ་ཡི་ངོས་གཞན་ལ། །རོ་ཧི་ཏ་ཀྭ་ཞེས་གྲོང་ཁྱེར། །དཔག་བསམ་ཤིང་གིས་ཉེ་བར་མཛེས། །
མཐོ་རིས་དང་མཚུངས་མཐོང་བར་འགྱུར། །དེ་ན་དེད་དཔོན་སྙིང་སྟོབས་ནི། །ཆེན་པོ་མ་གྷ་
ཞེས་པ་ཡོད། །སེམས་ཅན་ཀུན་ལ་ཕན་པར་དགྱེས། །བརྒྱ་བྱིན་བཞིན་དུ་རྣམ་པར་གྲགས། །
ཤེས་བཟང་བློ་གྲོས་སྐྱོན་མེད་དེས། །བ་ད་ར་ཡི་གླིང་དག་ཏུ། །འགྲོ་བར་བརྩོན་པ་ཁྱོད་ཀྱིས་
ནི། །ལམ་གྱི་གདམས་ངག་ཀུན་བྱེད་འགྱུར། །འདི་བརྗོད་བདུད་རྩིའི་རླན་གྱིས་བཞིན། །
40

ཡལ་འདབ་དྲུག་པ་ བ་དརའི་གླིང་དུ་འགྲོ་བའི་རྟོགས་པ་བརྗོད་པ།
།
འོས་པའི་ཚིག་གིས་ཤིན་ཏུ་དགའ། །མང་དུ་སྤྲོ་བ་བསྐྱེད་བྱས་ནས། །ལྷ་མོ་འཕྲལ་ལ་མི་སྣང་
གྱུར། །ཤིན་ཏུ་དགའ་ནི་རབ་སད་ནས། །ཐམས་ཅད་དེ་དེ་བཞིན་ཞེས་བསམས། །རང་གི་སྤྲོ་
བ་སྔོན་བཏང་ནས། ། སྙིང་སྟོབས་ལ་ནི་ཞོན་ཏེ་ཆས། །དེ་ཡིས་བསྟན་པའི་ལམ་ལས་ནི། །
ངལ་བ་རྣམ་བཅོམ་དེས་བགྲོད་པ་ས། །ལོ་ནི་བཅུ་གཉིས་རྫོགས་པ་ན། །རོ་ཧི་ཏ་ཀའི་གྲོང་ཁྱེར་
སླེབ། །སྐབས་འདིར་དེར་ནི་དོན་མཐུན་བདག ། མ་གྷ་ལས་ཀྱི་སྦྱོར་བ་ལས། ། གསོ་བ་
དཀའ་བའི་ནད་ཀྱིས་ནི། : ལུས་ནི་རྣལ་དུ་མི་གནས་གྱུར། །དེ་ནས་རྒྱལ་པོའི་ཁབ་ལྟའི ་་་
ཁྱིམ། །ནང་དུ་འཇུག་པ་མ་ཐོབ་ནས། །དེ་ཡི་སྒོ་ན་ཤིན་ཏུ་དགའ། །བྱ་བ་བསྒྲུབ་སླད་འདུག་
པར་གྱུར། །དེ་ནས་སྨན་པའི་ཟོལ་གྱིས་ནི། །དེ་ནི་ནང་དུ་འཇུག་པ་ཐོབ། །ཉེ་བར་རིགས་
པའི་གཏམ་ཤེས་པ། །སུ་ཡི་གུས་པའི་ས་མ་ཡིན། །ཚེ་ཡི་རིག་བྱེད་སྒྲུབ་ཤེས་ཤིང་། །འཆི་བའི་
མཚན་ཉིད་ཤེས་པ་དེས། །ཟླ་དྲུག་མཇུག་ཉིད་དེ་ཡི་ཚོར། །ཤེས་ནས་བསམ་པ་འཁྲུགས་པར་
གྱུར། །དགའ་ཞིང་ཕན་པའི་སྨན་མང་དང་། 'དེ་ཡི་རིམ་གྲོ་ལེགས་བྱས་པ། །དུས་ནི་ཤིན་ཏུ་
ཐུང་བ་ཡིས། །ཤིན་ཏུ་དགའ་དང་མཛའ་བོར་གྱུར། །དེ་ལ་་མཛའ་བས་སྨན་སྦྱར་རྣམས། །དེ་
ཡིས་འདོད་པ་བྱ་བར་གྱུར། །མཛའ་བོས་ཅུང་ཟད་བྱིན་པ་གང༌། །དེ་དག་ཀུན་ལ་ཡིད་དགའ་
འོ། །དེ་ནས་བདེ་བའི་རིམ་གྲོས་དེའི། །ནད་ནི་ཆུང་བ་ཉིད་དུ་གྱུར། །དམ་པའི་གྲོགས་ལས་
སྡུག་བསྔལ་ཞི། ། དེ་ལས་ནད་དང་བྲལ་བར་གྱུར། ། དེ་ནས་མ་ གྷ་མཛའ་བ་ལས། །ཡིད་
ཕེབས་སྐྱེས་ལ་ཤིན་ཏུ་དགའ། །སླད་ནས་རང་གི་གཏམ་གྱི་ཚེ་ །སྤྱོད་ཚུལ་མཐའ་ནི་རིག་པར་
བྱས། །བ་ད་ར་ཡི་གླིང་བགྲོད་ལ། །བདག་ཉེད་ཆེ་དེའི་སྤྲོ་བ་དག ། གཞན་དོན་གཡོ་མེད་
ཤེས་གྱུར་ནས། །མ་གྷས་ཡ་མཚན་དེ་ལ་སྨྲས། 'ཀྱེ་མ་སྙིང་པོ་མེད་པ་ཡི། །འཁོར་བ་འདི་ན་
སྙིང་པོའི་གཟུགས། །གཞན་གྱི་བསམ་པའི་དཔུང་གཉེན་ནི། །ནོར་བུ་འགའ་ཞིག་ཡོད་པ་
ཡིན། ། ན་ཚོད་གཞོན་ཞིང་མཛེས་པའི་གཟུགས། །གཞན་གྱི་དོན་ལ་གཅགས་པའི་ཡིད། །
ཡོན་ཏན་ཕུན་ཚོགས་བསོད་ནམས་ལྡན། །གནས་འདི་ཁྱོད་ཉིད་ཁོ་ནའི་ཡིན། །འདི་སྙེད་ས་
འདི་རབ་འདས་ནས། །ཁྱོད་ནི་གཞན་གྱི་དོན་དུ་འོངས། །ཁྱོད་ཀྱི་སྟོང་གྲོགས་བགྱིད་པ་ལ། །
འོན་ཀྱང་བདག་ནི་མཆོག་ཏུ་གཟིར། 'མཚམས་ནི་ངེས་པ་ལུས་ཅན་གྱི། །སྲོག་ནི་ངེས་པར་
འགྲོ་བ་ཉིད། །ཁྱོད་ཀྱི་འདོད་པའི་རྒྱུ་ཉིད་དུ། །བདག་གི་དེ་མཐར་གྱུར་ཀྱང་སླའི། །ད་ལྟ་
ཉིད་དུ་ཟད་པ་གང༌། །དེ་ནི་ཟད་པར་ཡོངས་སུ་བགྲང༌། །གཞན་གྱི་དོན་དུ་སྲོག་དག་ཀྱང་།
ཟད་པ་རྙེད་པ་བརྒྱ་དང་མཉམ། །བདག་གི་བ་ད་ར་ཡི་གླིང༌། །མ་མཐོང་འོན་ཀྱང་བདག་
གིས་ཐོས། ། ཆུ་གཏེར་ཆེན་པོ་ཕྱོགས་ལྷུང་སྟོན། །དེ་དང་དེ་ཡི་མཚན་མ་ཤེས། །དེ་སྐད་
བརྗོད་ནས་ས་བདག་གིས། །གྲོགས་བཟང་མཉེན་པའི་ཚིག་ཀྱང་དོར། །དེ་ཡིས་བཀྲ་ཤིས་གྲུ་
གཟིངས་ནི། །ཤིན་ཏུ་དགའ་དང་ལྷན་ཅིག་བཟུང་། །དེ་ནས་བསམ་པ་ཡངས་པ་ནི། །དེ་
དག་གཟིངས་ལ་ཞོན་གྱུར་ཏེ། །རྗེས་སུ་མཐུན་པའི་རླུང་དག་གིས། །དཔག་ཚད་བརྒྱར་ཡང་
འགྲོ་བར་བྱེད། །གནས་དང་གནས་སུ་ཆུ་གཏེར་ཆེའི། །ཆུ་ནི་ཁ་དོག་སྣ་ཚོགས་མཐོང་། །
་
41

མཛད་བརྒྱ་དཔག་བསམ་འཁྲི་ཤིང༌།
འདི་དག་ཅི་ཞེས་ལྟད་མོའི་སླད། །ཤིན་ཏུ་དགས་དྲིས་མ་གྷ་ལའོ། །རྒྱ་མཚོ་འདི་ཡི་ཆུ་ལ་ནི། །
ལྕགས་ཀྱི་རི་བོ་ལྔ་དག་ཡོད། །གཞན་ཡང་ཟངས་དང་དངུལ་རང་བཞིན། །གཞན་ནི་རིན་
ཆེན་གསེར་རང་བཞིན། །དེ་རྣམས་གྲིབ་མའི་བྱེ་བྲག་གིས། །ཁ་དོག་སྣ་ཚོགས་གནས་དང་
གནས། །ཁོངས་གནས་རབ་འབར་སྨན་དག་གིས། །ཆུ་གཏེར་འདི་ནི་འབར་བར་མཐོང་། །
འདི་བརྗོད་མ་གྷ་དུས་ཀྱི་མཚམས། །ཐོབ་ཅིང་ནད་ཀྱིས་ཐེབས་པར་གྱུར། །སྲོག་བཏང་དམ་
པའི་གྲགས་པ་དག ། བརྟན་པའི་འཚོ་བ་རྣམ་པར་བཙུགས། །ཇི་ལྟར་བདག་ཉིད་ཆེ་སྙིང་
སྟོབས། ། རྡོ་རྗེ་བྱུགས་པ་བས་ཀྱང་བརྟན། །དེ་ལྟར་གལ་ཏེ་འཚེ་གྱུར་ན། །སྲིད་ན་བསྒྲུབ་
བྱར་ཅིས་མི་འགྱུར། ། གཟིངས་ནི་ངོགས་ཕྱིན་ཤིན་ ཏུ་དྭགས། ། ། དེ་དང་བྲལ་བ་ལས་ སྐྱེས་
པའི། །མྱ་ངན་བསལ་ནས་གྲོགས་པོ་ཡིས། །ལུས་ནི་ལེགས་པར་བྱ་བ་བསྒྲུབས། །རྟེན་ནི་རྣམ་
པར་ཆད་པའི་ཚེ། །གང་ཞིག་བྱ་ལ་བརྟན་པའི་ཡིད། །འདི་ཉིད་བདག་ཉིད་ཆེ་རྣམས་ཀྱིས། །
སྙིང་སྟོབས་སྤྲོ་བས་མཐོ་བའི་རྟགས། །ཡང་ནི་གཟིངས་ལ་ཞོན་བྱས་ཏེ། །ཆུ་བོའི་གཏེར་ནི་
ཡང་དག་བསྒྲལ། །རིན་ཆེན་རི་བོའི་ངོས་ནས་ནི་ །ནགས་ཚལ་སྟུག་པོའི་ནང་དུ་ཞུགས། །
བདག་ཉིད་ཆེན་པོའི་བློ་གྲོས་ནི། །སྨན་པ་འབྲལ་བས་མ་ཡིན་ཞིང་། །གདུང་དང་དགྲ་རྣམས་
མངོན་སྦྱོར་དང་། །ནད་དང་ཉོན་མོངས་སྤྱོད་པས་མིན། །དེར་ནི་ནམ་མཁར་སོན་པའི་རི། །
ཕྱོགས་ངོས་མ་ལུས་བཀག་གྱུར་པས། །མདུན་དུ་བགེགས་ནི་གཟུགས་ཅན་བཞིན། །བགྲོད་
པར་དཀའ་བ་དེ་ཡིས་མཐོང་། །རྨོངས་པ་བཞིན་དུ་སྦྱོར་བའི་རི། །དེ་མཐོང་ཐབས་ནི་དམན་
གྱུར་ཅིང་། །ཞབས་སུ་ཡལ་འདབ་མལ་སྟན་ལ། །ཉལ་ནས་དེ་ཡི་སྐད་ཅིག་བསམས། །ཀྱེ་མ་
བདག་ནི་ཞུགས་གྱུར་ནས། །ཇི་སྙེད་དུས་ནི་རབ་ཏུ་འདས། །གང་དུའང་བ་ད་ར་ཡི་གླིང་། །
མིང་ཡང་ངེས་པར་མ་ཐོས་སོ། །བསོད་ནམས་ཟོང་གིས་བདག་གི་ནི། །བརྩོན་པའི་གྲོགས་
མཆོག་གྱུར་པ་གང་། །དེ་ཡང་ལས་ཀྱི་རྦ་རླབས་ཀྱིས། །དུས་མིན་གདོས་པ་ཆག་པ་བཞིན། །
ཐབས་ཉམས་ཐབས་ནི་འདི་ལ་ཡང་། །ཤིན་ཏུ་ཆེ་བའི་འབད་རྩོལ་གྱིས། །བདག་ནི་ངེས་པར་
རྣམ་མི་ལྡོག ། གྲུབ་པའམ་ཡང་ན་ཤི་བར་འགྱུར། །འགྲོ་བ་གསུམ་པོ་འདིར་སྐྱེས་པ། །
གཞན་ལ་ཕན་ཕྱིར་སྲོག་དག་ནི། །ཟད་པར་གྱུར་པ་དེ་གཅིག་པུ། །སྐྱེ་འགྲོ་རྣམས་སུ་མཆོད་
པར་འོས། །དེར་ནི་དེ་ལྟར་བསམ་འཁྲུགས་ཏེ། །སྙིང་སྟོབས་རྒྱ་མཚོར་ཤེས་གྱུར་ནས། །རི་ལ་
གནས་པའི་གནོད་སྦྱིན་ནི། །སྔོན་པོ་ཞེས་པ་འོངས་ནས་སྨྲས། །ཤར་དུ་དཔག་ཚད་ཕྱིན་གྱུར་
ནས། །ས་འཛིན་རྩེ་མོ་གསུམ་པ་ནི། །ས་ལས་བྱས་པའི་ཐེམ་སྐས་ལ། །འཛེགས་ལ་དེ་ནས་
འགྲོ་བར་གྱིས། །དེ་སྐད་གནོད་སྦྱིན་གདམས་ངག་གིས། །རི་ཆེན་དེ་ཡི་རྣམ་བརྒྱལ་བས། །རྩེ་
མོ་ཤིན་ཏུ་མཐོ་བ་ཡི། །ཤེལ་གྱི་ས་འཛིན་མདུན་དུ་མཐོང་། །བྱ་རྣམས་ཀྱིས་ཀྱང་བགྲོད་དཀའ་
བ། །འཇམ་པའི་བྲག་ནི་གཅིག་པུ་དེར། །དེ་ཡི་ཡིད་ལ་རེ་བ་ནི། །ཡུད་ཙམ་བྱ་བ་མེད་པར་
གྱུར། །ཤིན་ཏུ་མཐོ་ཞིང་རྟེན་དང་བྲལ། །རང་གི་རྟོག་བཞིན་གཡོ་མེད་པར། ། དེ་ལ་
་་ལ་རྣམ་
དཔྱད་ཡུན་རིང་དེ། །རི་མོ་བཀོད་པ་བཞིན་དུ་གྱུར། །དེ་ནས་ཟླ་འོད་ཅེས་པ་ཡེ། །གནོད་
42

ཡལ་འདབ་དྲུག་པ། ང་ད་རའི་གླིང་དུ་འགྲོ་བའི་རྟོགས་པ་བརྗོད་པ།
1
སྦྱིན་བྲག་གི་ཕུག་གནས་པ། །སྙིང་སྟོབས་ཕུན་ཚོགས་དེ་ལ་ནི། །མངོན་ཕྱོགས་ཡ་མཚན་ལྡན་
པས་སྨྲས། ། འདི་ནས་ཤར་དུ་རྒྱང་གྲགས་ཙམ། །སོང་བས་ཙནྡན་ནགས་ཚལ་ནི། ། རླུང་
བཞོན་གྱིས་བསྐྱོད་འཁྲི་ཤིང་ལྡན། །སྔོན་མེད་རྣམ་འཕྲུལ་མཐོང་བར་འགྱུར། །དེ་ནི་རབ་
གསལ་བྱེད་ཅེས་པ། །ཕུག་ན་གཏམས་པའི་སྨན་ཆེན་པོ། །ལུས་ཅན་བསྲུང་ཕྱིར་རི་ཆེན་ལ། །
རབ་ཏུ་བཏུས་པས་ཐོབ་པར་འགྱུར། །དེ་ཡི་འོད་ཀྱིས་སྣང་བྱས་པའི། །སྐས་ཀྱིས་ཤེལ་གྱི་རི་ལ་
ནི། །འཕྲལ་ཉིད་དུ་ནི་ཡང་དག་འཛེགས། །འདོད་པ་ཐོབ་ཕྱིར་འགྲོ་བ་བྱོས། །སྨན་ཆེན་དེ་
ནི་དོན་བྱས་བཞིན། །སྐད་ཅིག་གིས་ནི་འགྲོ་བར་འགྱུར། །འདོད་པ་ཐོབ་པ་གློག་ལྟར་གཡོ། །
དེ་ཕྱིར་མྱ་ངན་བྱ་བ་མིན། །དེ་ལྟར་སྒྲུབ་བྱེད་གནོད་སྦྱིན་གྱིས། །བསྟན་པས་དེ་ཡིས་ས་འཛིན་
དག ། ཡང་དག་འཛེགས་པས་མདུན་དུ་ནི། །གསེར་གྱི་ཁང་ལྡན་གྲོང་ཁྱེར་མཐོང༌། །ལྷུན་
པོ་བརྩེགས་པས་རྒྱས་པ་བཞིན། །རང་གསལ་རྣམས་ཀྱི་སྤྲུལ་པ་བཞིན། །ངོ་མཚར་ཀུན་གྱིས་
བྱས་པ་བཞིན། ། དེ་མཐོང་ཡ་མཚན་ལྡན